
LIETUVOS RESPUBLIKOS SEIMAS


REZOLIUCIJA

„DĖL NUOLATINIŲ BANDYMŲ KEISTI LIETUVOS RESPUBLIKOS KONSTITUCIJĄ“



2018 m.                               d. Nr. 
Vilnius



Lietuvos Respublikos Seimas, 

primindamas, kad 1992 m. spalio 25 d. visuotiniu Tautos balsavimu priimta Lietuvos Respublikos Konstitucija yra valstybės pagrindinis įstatymas; 

vertindamas, kad  Lietuvos Respublikos Konstitucija per 26 metus užtikrino valstybės ekonominę, socialinę plėtrą bei leido užtikrinti valstybės vidaus bei užsienio politikos uždavinių sprendimą kintančioje geopolitinėje aplinkoje;

manydamas, kad LR Konstitucija užtikrino žmogaus teisių apsaugą ir įrodė savo gyvybingumą bei atitikimą tarptautinės teisės normoms bei ilgalaikėms valstybės, jos institucijų bei piliečių reikmėms;

konstatuodamas, kad šios kadencijos Seime nuolat keliamos Lietuvos Respublikos Konstitucijos keitimo iniciatyvos, kurios nėra konstituciškai argumentuotos ir dažnai atspindi tik vienos ar kitos grupės politinius interesus;




siūlo:



     	Lietuvos Respublikos Seimo Valdybai sudaryti tarpinstitucinę ekspertų grupę, kuri svarstytų ir pateiktų Seimui savo išvadas dėl poreikio keisti Lietuvos Respublikos Konstituciją bei galimų pokyčių krypčių.

     	ragina visus Seimo narius iki minėtos darbo grupės išvadų pateikimo susilaikyti nuo iniciatyvų keisti Lietuvos Respublikos Konstituciją, išskyrus atvejus, kai tai daryti įpareigoja LR Konstitucinis Teismas, tarptautinės sutartys ar tarptautinių institucijų sprendimai.

